sukhrobnurali/uzbek-legal-corpus huggingface dataset:
Xorijiy davlatlar taʼlim muassasalarida oʻqish uchun tanlov oʻtkazish tartibi toʻgʻrisidagi nizomga oʻzgartirishlar kiritish haqida
(order, 2020-03-31)

Oʻzbekiston Respublikasi Prezidentining 2019-yil 6-sentabrdagi PF-5812-son “Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida”gi Farmoni va 2019-yil 9-dekabrdagi PQ-4546-son “Byurokratik toʻsiqlarni yanada qisqartirish hamda davlat organlari va tashkilotlari faoliyatiga zamonaviy boshqaruv tamoyillarini joriy qilish chora-tadbirlari toʻgʻrisida”gi qaroriga muvofiq, buyuraman: 1. Oʻzbekiston Respublikasi ichki ishlar vazirining 2018-yil 14-yanvardagi 13-son buyrugʻi (roʻyxat raqami 2972, 2018-yil 16-fevral) (Oʻzbekiston Respublikasi qonun hujjatlari toʻplami, 2018-y., 10/18/2972/0710-son) bilan tasdiqlangan Xorijiy davlatlar taʼlim muassasalarida oʻqish uchun tanlov oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 3-band quyidagi tahrirda bayon etilsin: “3. Taʼlim muassasalariga yoshi oʻn sakkizdan kichik va yigirma beshdan katta boʻlmagan, shu jumladan yigirma besh yoshdagi ham, oʻrta, oʻrta-maxsus, boshlangʻich professional, oʻrta professional yoki oʻrta maxsus professional maʼlumotga ega, Oʻzbekiston Respublikasi fuqarolari boʻlgan Oʻzbekiston Respublikasi Ichki ishlar vazirligining akademik litseylari, harbiy akademik litseylar bitiruvchilari, shuningdek ichki ishlar organlarining xodimlari va harbiy xizmatchilari, profilaktika (katta) inspektorlarining jamoat tartibini saqlash boʻyicha yordamchilari tanlov asosida oʻqishga yuboriladi.”. 2. 18-bandda: sakkizinchi xatboshi quyidagi tahrirda bayon etilsin: “oʻqish yoki ish joyidan tavsifnoma (agar oʻqiyotgan yoki ishlayotgan boʻlsa);”; oʻn ikkinchi xatboshi quyidagi tahrirda bayon etilsin: “mehnat daftarchasi nusxasi yoki mehnat stajini tasdiqlovchi “Elektron mehnat daftarchasi” tizimidan koʻchirma (agar mavjud boʻlsa);”. 3. 52-bandning ikkinchi xatboshisidagi “kasb-hunar taʼlimi” degan soʻzlar “boshlangʻich professional, oʻrta professional, oʻrta maxsus professional taʼlim” degan soʻzlar bilan almashtirilsin. 4. 7-ilovaning 8-bandidagi “yoki kasb-hunar taʼlimi” degan soʻzlar “, boshlangʻich professional, oʻrta professional, oʻrta maxsus professional taʼlim” degan soʻzlar bilan almashtirilsin. 5. 10-ilovaning 10-bandidagi va 13-ilovaning 3-bandidagi “kasb-hunar taʼlimi” degan soʻzlar “boshlangʻich professional, oʻrta professional, oʻrta maxsus professional taʼlim” degan soʻzlar bilan almashtirilsin.
Ikkinchi jahon urushi qatnashchilarini ragʻbatlantirish toʻgʻrisida
(decree, 2025-11-26)

Mamlakatimizda 9-may umumxalq bayrami — Xotira va qadrlash kuni oʻtkazilishi, shuningdek, Ikkinchi jahon urushida halok boʻlganlar xotirasini abadiylashtirish, bugun ham saflarimizda turib, Vatan obroʻ-eʼtiborini yuksaltirishga, yoshlarni maʼnaviy-axloqiy jihatdan tarbiyalashga hissa qoʻshayotgan faxriylarni eʼzozlash hamda fashizm ustidan qozonilgan gʻalabaning 75 yilligi nishonlanishi munosabati bilan urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 10 000 000 (oʻn million) soʻm miqdorida bir yoʻla pul mukofoti belgilansin. 2. Mazkur Farmonni bajarish bilan bogʻliq boʻlgan sarf-xarajatlar Oʻzbekiston Respublikasi respublika budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Mahalla va oilani qoʻllab-quvvatlash vazirligi, Ichki ishlar vazirligi, Davlat xavfsizlik xizmati Moliya vazirligi, Markaziy banki, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda Ikkinchi jahon urushi qatnashchilari va nogironlariga ushbu pul mukofotining tantanali topshirilishini taʼminlasinlar. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
“Oʻzbekiston Respublikasi hududida giyohvandlik vositalari, psixotrop moddalar va prekursorlarni tashish tartibi toʻgʻrisidagi Nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2020-03-28)

Oʻzbekiston Respublikasi Vazirlar Mahkamasining 2020-yil 14-fevraldagi 85-son “Giyohvandlik vositalari, ularning analoglari, psixotrop moddalar va prekursorlarning muomalasi sohasidagi nizomlarni tasdiqlash toʻgʻrisida”gi qaroriga muvofiq Oʻzbekiston Respublikasi Ichki ishlar vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Ichki ishlar vazirligi va Sogʻliqni saqlash vazirligining 2008-yil 17-martdagi 4, 3-son “Oʻzbekiston Respublikasi hududida giyohvandlik vositalari, psixotrop moddalar va prekursorlarni tashish tartibi toʻgʻrisidagi Nizomni tasdiqlash haqida”gi qarori (roʻyxat raqami 1791, 2008-yil 16-aprel) (Oʻzbekiston Respublikasi qonun hujjatlari toʻplami, 2008-y., 16-son, 121-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Davlat xavfsizlik xizmati, Davlat bojxona qoʻmitasi, Bosh prokuraturasi va Transport vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Aholining dori vositalari, tibbiy buyumlar, tibbiy texnika va eng zarur tovarlarga boʻlgan ehtiyojini taʼminlashga doir qoʻshimcha chora-tadbirlar toʻgʻrisida
(resolution, 2025-11-26)

Oʻzbekiston Respublikasi Prezidentining 2020-yil 19-martdagi “Koronavirus pandemiyasi va global inqiroz holatlarining iqtisodiyot tarmoqlariga salbiy taʼsirini yumshatish boʻyicha birinchi navbatdagi chora-tadbirlar toʻgʻrisida”gi PF-5969-son Farmoniga muvofiq: 1. Koronavirus infeksiyasi tarqalishiga qarshi kuchaytirilgan tartibning (keyingi oʻrinlarda — Tartib) amal qilish davrida Oʻzbekiston Respublikasi Sogʻliqni saqlash vazirligi va Farmatsevtika tarmogʻini rivojlantirish agentligi tomonidan taqdim etilgan roʻyxat boʻyicha bojxona chegarasi orqali oʻtkazilayotgan zarur dori vositalari, tibbiy buyumlar, tibbiy texnika, ularni ishlab chiqarish uchun ishlatiladigan xom ashyo, materiallar va substansiyalarga nisbatan bojxona bojlari undirilmasligi maʼlumot uchun qabul qilinsin. 2. Davlat soliq qoʻmitasi, Davlat bojxona qoʻmitasi va Raqobatni rivojlantirish va isteʼmolchilar huquqlarini himoya qilish qoʻmitasi tomonidan dori vositalari, tibbiy buyumlar, tibbiy texnika, ularni ishlab chiqarish uchun ishlatiladigan materiallar va substansiyalar, eng zarur tovarlar narxlari ustidan kunlik monitoring oʻtkazishni taʼminlasin hamda ularning narxlarini sunʼiy oshirish, sunʼiy tanqislik va yuqori talabni vujudga keltirishga yoʻl qoʻymaslik ustidan qatʼiy nazorat oʻrnatsin. 3. Tartib amal qilish davrida, istisno tariqasida, Oʻzbekiston Respublikasi Prezidentining 2020-yil 29-yanvardagi F-5537-son farmoyishiga asosan tashkil etilgan Oʻzbekiston Respublikasiga koronavirusning kirib kelishi va tarqalishining oldini olish yuzasidan chora-tadbirlar dasturini tayyorlash boʻyicha Respublika maxsus komissiyasiga (keyingi oʻrinlarda — Respublika komissiyasi): Vazirlar Mahkamasining 2011-yil 25-fevraldagi “Tayyor dori vositalarining importini tartibga solish toʻgʻrisida”gi 49-son qarori bilan tasdiqlangan import qilishda qoʻshilgan qiymat soligʻi boʻyicha imtiyoz tatbiq etilmaydigan dori vositalari va tibbiy buyumlar roʻyxatiga kiradigan ayrim tayyor dori vositalari va tibbiy buyumlarga uch oygacha boʻlgan muddatga qoʻshilgan qiymat soligʻi boʻyicha imtiyoz amal qilishi toʻgʻrisida qaror qabul qilish; ayrim turdagi eng zarur tovarlar roʻyxatini shakllantirish va ularni import qilishda uch oygacha boʻlgan muddatga bojxona boji va aksiz soligʻi stavkalarini 0 foizgacha kamaytirish huquqlari berilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Vazirlar Mahkamasining 2020-yil 27-martdagi 166-F-son farmoyishi
(order, 2020-03-27)

Toshkent shahar Ichki ishlar bosh boshqarmasi faoliyatini samarali tashkil etish hamda moddiy-texnika bazasini mustahkamlash maqsadida: 1. Oʻzbekiston Respublikasi Ichki ishlar vazirligi va Toshkent shahar hokimligining Toshkent shahrida jamoat tartibini saqlash va jinoyatchilikning oldini olishda ichki ishlar organlari faoliyati samaradorligini yanada oshirish maqsadida Toshkent shahar Ichki ishlar bosh boshqarmasini bosqichma-bosqich avtotransport vositalari bilan taʼminlash toʻgʻrisidagi takliflari maʼqullansin. 2. 2020 — 2022-yillarda Toshkent shahar Ichki ishlar bosh boshqarmasini zamonaviy avtotransport vositalari bilan taʼminlash dasturi ilovaga muvofiq tasdiqlansin. 3. Toshkent shahar Ichki ishlar bosh boshqarmasi tegishli muddatini oʻtab boʻlgan avtotransport vositalari qonun hujjatlariga muvofiq sotilishi va tushgan mablagʻlar belgilangan tartibda taqsimlanishini taʼminlasin. 4. Mazkur farmoyishning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. T/r Transport vositasining rusumi Jami Shundan yillar boʻyicha xarid qilinadigan transport vositasi Moliyalashtirish manbai 2020 yil (soni) 2021 yil (soni) 2022-yil (soni) 1-chorak 2-chorak 3-chorak 4-chorak 1-chorak 2-chorak 3-chorak 4-chorak 1-chorak 2-chorak 3-chorak 4-chorak 1. Tez tibbiy yordam mashinasi (HUNDAI) 3 3 Ichki ishlar vazirligining budjetdan tashqari mablagʻlari 2. Treker 18 18 Toshkent shahrining mahalliy budjeti mablagʻlari 3. Lasyetti 8 2 2 2 2 Ichki ishlar vazirligining budjetdan tashqari mablagʻlari 4. Neksiya-3 258 25 25 25 23 20 20 20 20 20 20 20 20 Ichki ishlar vazirligining budjetdan tashqari mablagʻlari 5. Spark 200 20 15 15 15 15 15 20 20 10 20 15 20 Ichki ishlar vazirligining budjetdan tashqari mablagʻlari 6. Damas 36 4 5 5 4 5 4 4 5 Ichki ishlar vazirligining budjetdan tashqari mablagʻlari Hammasi 523 52 45 65 42 42 39 46 45 32 40 35 40
Vazirlar Mahkamasining “Davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlarda xizmat yengil avtomobillaridan foydalanishni yanada tartibga solish chora-tadbirlari toʻgʻrisida” 2011-yil 26-maydagi 153-son qaroriga oʻzgartirish kiritish haqida
(resolution, 2021-04-30)

Oʻzbekiston Respublikasi Prezidentining “Ommaviy axborot vositalari mustaqilligini taʼminlash hamda davlat organlari va tashkilotlari axborot xizmatlari faoliyatini rivojlantirish boʻyicha qoʻshimcha chora-tadbirlar toʻgʻrisida” 2019-yil 27-iyundagi PQ-4366-son hamda “Diniy-maʼrifiy soha faoliyatini takomillashtirish boʻyicha qoʻshimcha chora-tadbirlar hamda toʻgʻrisida” 2019-yil 4-sentabrdagi PQ-4436-son qarorlariga muvofiq Vazirlar Mahkamasi qaror qiladi: 1. Vazirlar Mahkamasining “Davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlarda xizmat yengil avtomobillaridan foydalanishni yanada tartibga solish chora-tadbirlari toʻgʻrisida” 2011-yil 26-maydagi 153-son qarorining rus tilidagi matni 1-ilovasining 14-pozitsiyasi quyidagi tahrirda bayon etilsin: “ 14. Komitet po delam religiy 3 6 5 1 — — — Sentralniy apparat 3 6 5 1 — — — ”. 2. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita raisi A.T. Axmedov zimmasiga hamda Vazirlar Mahkamasining Mahalla, oila va yoshlarni qoʻllab-quvvatlash, madaniyat, maʼnaviyat va jamoat tashkilotlari masalalari kotibiyatiga yuklansin.
Xalqaro shartnomalarga qoʻshilish toʻgʻrisida
(resolution, 2020-03-20)

“Oʻzbekiston Respublikasining xalqaro shartnomalari toʻgʻrisida” Oʻzbekiston Respublikasi Qonunining 23-moddasiga muvofiq: 1. Quyidagilarga: 2005-yil 25-noyabrda Moskva shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining yoshlar bilan ishlash sohasida hamkorlik toʻgʻrisida Bitimiga; 2011-yil 19-mayda Minsk shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining yoshlar bilan ishlash sohasida hamkorlik toʻgʻrisida 2005-yil 25-noyabrdagi Bitimiga oʻzgartirish va qoʻshimchalar kiritish haqidagi Bayonnomaga qoʻshilinsin. 2. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomalarga qoʻshilganligi toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi, tegishli vazirlik va idoralar rahbarlari ushbu xalqaro shartnomalar kuchga kirganidan keyin ularning amalga oshirilishi uchun masʼul boʻlgan vakolatli organlarni aniqlasin hamda Oʻzbekiston Respublikasi majburiyatlarining bajarilishi ustidan oʻrnatilgan tartibda nazoratni taʼminlasin. 4. Mazkur qaror ijrosini nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidenti maslahatchisi A.A. Abduvaxitov zimmasiga yuklansin.
Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomning 10-bandiga oʻzgartirish kiritish haqida
(resolution, 2023-04-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2019-yil 30-dekabrdagi OʻRQ-599-son “Oʻzbekiston Respublikasining Soliq kodeksiga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2012-yil 23-iyundagi 19/4-sonli qarori (roʻyxat raqami 2379, 2012-yil 17-iyul) (Oʻzbekiston Respublikasi qonun hujjatlari toʻplami, 2012-y., 29-son, 341-modda) bilan tasdiqlangan Mikrokredit tashkilotlarida audit tekshiruvlarini oʻtkazish tartibi toʻgʻrisidagi nizomning 10-band uchinchi xatboshisidagi “boshqa majburiy toʻlovlarni” degan soʻzlar “yigʻimlarni” degan soʻz bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Tibbiy buyumlar roʻyxatiga oʻzgartirish kiritish toʻgʻrisida
(order, 2026-02-26)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni hamda Vazirlar Mahkamasining 2017-yil 12-sentabrdagi 714-son “Oʻzbekiston Respublikasi Sogʻliqni saqlash vazirligi faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2016-yil 29-iyundagi 60-son buyrugʻi (roʻyxat raqami 2809, 2016-yil 12-iyul) (Oʻzbekiston Respublikasi qonun hujjatlari toʻplami, 2016-y., 28-son, 341-modda) bilan tasdiqlangan Tibbiy buyumlar roʻyxatining 8-pozitsiyasi oʻz kuchini yoʻqotgan deb hisoblansin. 2. Mazkur buyruq rasmiy eʼlon qilingan kundan eʼtiboran kuchga kiradi.
“Naslchilik xoʻjaliklari maqomini berish tartibi hamda ular faoliyatiga qoʻyiladigan talablar toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2020-03-20)

Oʻzbekiston Respublikasi Vazirlar Mahkamasining 2020-yil 19-fevraldagi 100-son “Naslchilik xoʻjaliklari maqomini berish tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Veterinariya va chorvachilikni rivojlantirish davlat qoʻmitasi qaror qiladi: 1. Oʻzbekiston Respublikasi qishloq va suv xoʻjaligi vazirining 2014-yil 26-martdagi 66-son “Naslchilik xoʻjaliklari maqomini berish tartibi hamda ular faoliyatiga qoʻyiladigan talablar toʻgʻrisidagi nizomni tasdiqlash haqida”gi buyrugʻi (roʻyxat raqami 2578, 2014-yil 28-aprel) (Oʻzbekiston Respublikasi qonun hujjatlari toʻplami, 2014-y., 18-son, 203-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Monopoliyaga qarshi kurashish qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Milliy sertifikatlashtirish tizimida ishlar va xizmatlarga haq toʻlash qoidalarining 17-bandiga oʻzgartirish kiritish haqida
(order, 2020-03-19)

Oʻzbekiston Respublikasi Prezidentining 2019-yil 20-noyabrdagi PQ-4525-son “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2013-yil 18-sentabrdagi 439-son buyrugʻi (roʻyxat raqami 2516, 2013-yil 11-oktabr) (Oʻzbekiston Respublikasi qonun hujjatlari toʻplami, 2013-y., 41-son, 555-modda) bilan tasdiqlangan Oʻzbekiston Respublikasi Milliy sertifikatlashtirish tizimida ishlar va xizmatlarga haq toʻlash qoidalarining 17-bandi quyidagi tahrirda bayon etilsin: “17. Sertifikatlashtirilgan mahsulotlarni sotishdan rejalashtirilgan tushum miqdorining tasdigʻi boʻlib, sertifikatlashtirilgan mahsulotlarni ishlab chiqarish uskunasining quvvati koʻrsatilgan holda, ishlab chiqaruvchi korxonaning rahbarlik vazifalarini va buxgalteriya hisobi va moliyaviy boshqarish vazifalarini amalga oshiruvchi shaxslari, shuningdek rejalashtirish boʻlimi boshligʻi (shtatlar jadvalida koʻzda tutilgan boʻlsa) imzolari bilan tasdiqlangan yozma arizasi hisoblanadi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Ichki ishlar vazirligi Akademiyasining kunduzgi taʼlim shakliga nomzodlar tanlovini oʻtkazish boʻyicha metodikalarga oʻzgartirishlar kiritish toʻgʻrisida
(order, 2022-12-22)

Oʻzbekiston Respublikasi Prezidentining 2019-yil 6-sentabrdagi PF-5812-son “Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida”gi Farmoniga muvofiq, buyuraman: 1. Oʻzbekiston Respublikasi ichki ishlar vazirining 2018-yil 13-fevraldagi 35-son buyrugʻi (roʻyxat raqami 2987, 2018-yil 29-mart) (Oʻzbekiston Respublikasi qonun hujjatlari toʻplami, 2018-y., 10/18/2987/0961-son) bilan tasdiqlangan Oʻzbekiston Respublikasi Ichki ishlar vazirligi Akademiyasining kunduzgi taʼlim shakliga nomzodlar tanlovini oʻtkazish boʻyicha metodikalarga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 19, 67-bandlar va 93-bandning ikkinchi xatboshisidagi “oʻrta maxsus, kasb-hunar” degan soʻzlar “boshlangʻich, oʻrta va oʻrta maxsus professional” degan soʻzlar bilan almashtirilsin. 2. 64 va 65-bandlardagi “Umumtaʼlim” degan soʻz “Umumiy oʻrta, boshlangʻich, oʻrta va oʻrta maxsus professional” degan soʻzlar bilan almashtirilsin.
Oʻzbekiston Respublikasiga olib kiriladigan benzin va dizel motorlari bilan jihozlangan “M2”, “M3” va “N2” toifalaridagi yangi avtotransport vositalarini “Yevro-2” ekologik darajadan kam boʻlmagan talablarga muvofiqligi boʻyicha ekologik sertifikatlashtirish tartibi toʻgʻrisidagi vaqtinchalik yoʻriqnomaga oʻzgartirishlar kiritish haqida
(resolution, 2022-08-09)

Oʻzbekiston Respublikasi Prezidentining 2019-yil 20-noyabrdagi PQ-4525-son “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qaroriga muvofiq Oʻzbekiston standartlashtirish, metrologiya va sertifikatlashtirish agentligi va Oʻzbekiston Respublikasi Ekologiya va atrof-muhitni muhofaza qilish davlat qoʻmitasi qaror qiladi: 1. Oʻzbekiston standartlashtirish, metrologiya va sertifikatlashtirish agentligi va Oʻzbekiston Respublikasi Tabiatni muhofaza qilish davlat qoʻmitasining 2007-yil 28-fevraldagi 1-p, 80-TK-son qarori (roʻyxat raqami 1670, 2007-yil 7-aprel) (Oʻzbekiston Respublikasi qonun hujjatlari toʻplami, 2007-y., 15-son, 159-modda) bilan tasdiqlangan Oʻzbekiston Respublikasiga olib kiriladigan benzin va dizel motorlari bilan jihozlangan “M2”, “M3” va “N2” toifalaridagi yangi avtotransport vositalarini “Yevro-2” ekologik darajadan kam boʻlmagan talablarga muvofiqligi boʻyicha ekologik sertifikatlashtirish tartibi toʻgʻrisidagi vaqtinchalik yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 4-band toʻqqizinchi xatboshisining rus tilidagi matnidagi “pechatyu” degan soʻz “podpisyu” degan soʻz bilan almashtirilsin. 2. 1-ilovadan “M.Oʻ.” qisqartmasi chiqarib tashlansin.
Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisidagi nizomga oʻzgartirishlar kiritish haqida
(resolution, 2023-02-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Markaziy bank boshqaruvi qaror qiladi: 1. Oʻzbekiston Respublikasi Markaziy banki boshqaruvining 2006-yil 21-oktabrdagi 25/6-son qarori (roʻyxat raqami 1648, 2006-yil 27-dekabr) (Oʻzbekiston Respublikasi qonun hujjatlari toʻplami, 2006-y., 51-52-son, 523-modda) bilan tasdiqlangan Tijorat banklarida lizing operatsiyalarini amalga oshirish va ularning buxgalteriya hisobini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-bandning uchinchi xatboshisidagi “eng kam ish haqining ikki ming baravari miqdoridan” degan soʻzlar “600 mln soʻmdan” degan soʻzlar bilan almashtirilsin. 2. 14-bandning ikkinchi xatboshisi quyidagi tahrirda bayon etilsin: “Lizing obyekti hisoblangan mol-mulk boʻyicha tuziladigan bitimlar qonunga muvofiq notarial tasdiqlanishi talab qilinadigan hollarda lizing shartnomasi notarial tasdiqlanishi lozim, bundan birlamchi bozordan koʻchmas mulk va transport vositalari olish chogʻidagi lizing toʻgʻrisidagi shartnomalar mustasno.”. 3. 16-bandning birinchi xatboshisidagi “144-moddasi uchinchi qismida” degan soʻzlar “306-moddasi oltinchi qismida” degan soʻzlar bilan almashtirilsin.
Oʻzbekiston Respublikasining xorijdagi diplomatik vakolatxonalari va konsullik muassasalari tomonidan Oʻzbekiston Respublikasi fuqarolariga pasportlarni berish va almashtirish tartibi toʻgʻrisidagi yoʻriqnoma, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2020-03-16)

Oʻzbekiston Respublikasi Vazirlar Maxkamasining 2020-yil 30-yanvardagi 49-son “Konsullik roʻyxatida turuvchi Oʻzbekiston Respublikasi fuqarolariga Oʻzbekiston Respublikasining xorijdagi konsullik muassasalari, Oʻzbekiston Respublikasi Tashqi ishlar vazirligining Konsullik-huquqiy departamenti, shuningdek, Oʻzbekiston Respublikasi Tashqi ishlar vazirligining Qoraqalpogʻiston Respublikasi va viloyatlardagi boʻlinmalari tomonidan Oʻzbekiston Respublikasi fuqarosining xorijga chiqish biometrik pasportini rasmiylashtirish, berish va almashtirish tartibi toʻgʻrisidagi nizomni tasdiqlash haqida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Ichki ishlar vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi tashqi ishlar vaziri tomonidan 1999-yil 15-aprelda tasdiqlangan Oʻzbekiston Respublikasining xorijdagi diplomatik vakolatxonalari va konsullik muassasalari tomonidan Oʻzbekiston Respublikasi fuqarolariga pasportlarni berish va almashtirish tartibi toʻgʻrisidagi yoʻriqnoma (roʻyxat raqami 726, 1999-yil 11-may). 2. Oʻzbekiston Respublikasi tashqi ishlar vazirining 2018-yil 27-dekabrdagi 39-son “Oʻzbekiston Respublikasining xorijdagi diplomatik vakolatxonalari va konsullik muassasalari tomonidan Oʻzbekiston Respublikasi fuqarolariga pasportlarni berish va almashtirish tartibi toʻgʻrisidagi yoʻriqnomaga oʻzgartirishlar kiritish haqida”gi buyrugʻi (roʻyxat raqami 726-1, 2019-yil 10-yanvar).